《彭饿夫墓》
清代·邵懿辰

人生百年甘蔗渣，钟鼓馔玉风中花。条侯主父要同尽，首阳清风生蕨芽。

暂依故人共脱粟，伯夷所树天所禄。仁者之粟不可常，我独何为害口腹。

啸台激啸高云天，神游清都饱紫烟。行人空挟一车饭，下马孤坟二百年。

作者简介：邵懿辰，字位西，仁和人。道光辛卯举人，历官刑部员外郎，殉难。有《半岩庐集》。